Bună ziua, fani ai mei ! Aici Gossip Girl,
singura voastră etcetera, amin. Oscar Wilde a spus:
"Dați-i unui om o mască și vă va spune adevărul."
De-asta iubesc Halloweenul.
Fiindcă ce a fost odinioară creat ca un omagiu adus morților
tinde să lase cadavre în urmă.
Fiindcă, atunci când vă deghizați,
falsul sentiment de securitate dezleagă mereu limbile
care vor distruge prietenii și relații înainte să se crape de ziuă.
Dar nu vreau să vă stric distracția.
Căci cele mai mari sperieturi sunt cele la care nu te aștepți.
Ne vedem în partea cealaltă, morți sau vii.
Cred că a fost cel mai bun din toată săptămâna.
Nu se poate s-o mai facem la școală.
- Așa spui de fiecare dată. - Dacă suntem prinși...
Generația ta se simte mereu vinovată după orgasm.
- Ce dulce ! - Ne vedem diseară ?
În interiorul apartamentului meu, de data asta ?
Nu ți-a plăcut pe scara de incendiu, pe acoperiș sau pe scări ?
- Bună, fato ! - Bună.
- Bună ! - Bună.
Se găsesc mereu, ca magneții.
Pe mine consideră-mă invers. Respinsă.
Unde ne ducem ? Dover Street Market sau Thai Diner ?
- Ai uitat planurile noastre sau... - Trebuie s-o vizitez pe bunica.
- Poți să vii și tu, dacă vrei. - Vorbeam ! Nu ?
Nu erau doar voci în capul meu.
Nu, pentru că vocea din capul tău probabil că țipă acum.
De ce stați la masa asta ?
Sunt toate la fel.
- Toate la fel ? - Bine...
Aceea, ca totul, spre deosebire de ținuta ta, a fost aleasă cu grijă.
Felul în care cade lumina, apropierea de coșul de gunoi.
Faptul că oamenii trebuie să întoarcă în mod incomod capul spre stânga
ca să se uite la noi.
Unde e broșa cu care am zis că o să te fotografiem ?
Cea cu rubinul birmanez ?
Știți că li se spune "nestematele genocidului" ?
Cine ți-a spus asta ?
Dacă Z și-ar fi făcut tema ca lumea,
ar fi știut că la Cartier nu se folosesc rubine birmaneze.
- S-a dus postarea sponsorizată. - Ne putem duce la piscina Shibui.
Voi două ați petrecut foarte mult timp împreună.
Da, Julien vrea să le arate tuturor că suntem cu adevărat prietene
și că ce a spus la petrecerea de ziua mea
n-a fost doar o manevră publicitară pentru înmulțirea fanilor.
Care a funcționat, apropo.
Deci ce facem de Halloween ?
Mă gândeam că eu, tu și Obie am putea face ceva împreună.
Cineva va face cu siguranță o poză, și nu e mod mai bun de a dovedi
că ne înțelegem de minune decât o poză de grup.
#Disney+.
Am acceptat să mă duc cu Obie la o petrecere pe care o dă
una dintre vrăjitoarele de la "Hocus Pocus".
Hulaween ! Cum am putut să uit ? Atunci o să stau cu voi, fetelor.
Dacă vrei să spui la Hulaween, atunci da, desigur.
Tema de anul ăsta e "Legende ale New Yorkului".
Dacă nu ești acolo, practic recunoști că ești un nimeni.
Plus că e primul Halloween post-COVID,
deci ești încă definită de înfrângerea umilitoare
în fața lui Pippa Sykes și Bianca Breer, în anul dinainte.
Cine ?
Două nesărate de la altă școală, care vor ce are JC,
numai că sunt mereu prea ocupate să-și reguleze reciproc iubiții
și să se împingă una pe alta în fântâni. Manevră de ageamii.
Ar putea fi roboți.
- Dar tot trebuie să le înfrângem. - Un concurs între cupluri ?
Nu e ca la gimnaziu ? Se dă și vreun trofeu ?
Trofeu ? Nu, poza ta pe pagina de destinație a sfintei treimi:
Vogue, Harper's și WWD.
Adaug-o și pe "dra GG".
Obie n-a zis nimic despre "costume de cuplu".
Nu-ți face griji. Fiindcă Aki și eu vom câștiga.
Am ales legendele newyorkeze perfecte: Greta și Noah.
Și, spre deosebire de ei la Oscaruri, n-o să plecăm acasă cu mâna goală.
Deci tu și Aki...
Ne lămurim relația, încet, dar sigur.
Și fără vreun amestec din afară, iar asta e ceea ce contează.
Trebuie să te gândești la ceva grozav, JC,
fiindcă nu se poate să pierzi din nou.
Cum să mă costumez singură într-un cuplu ?
Cuplurile sunt un sistem binar mort. Fii Rihanna sau Oprah.
N-au nevoie nici de nume de familie, darămite de partener.
De ce e toată lumea pe telefon ?
Ați văzut ? Un puști a adus un pistol la școală.
- Sfinte Sisoe ! - Ești iar pe Instagram ?
Bineînțeles că e școala Biancăi și a Pippei.
Acum o să primească votul de simpatie.
Vă vine să credeți ? Mi-a trecut toată viața prin fața ochilor.
- Toți cei 16 ani. - Chiar în fața noastră.
Azi nu m-am trezit cu gândul că voi fi o eroină.
Dar când am țipat și toată lumea a fugit...
Iubiți-vă unii pe alții. Viața e prețioasă.
Veniți la Clubhouse, unde vom vorbi despre traume. Numai cu invitație.
Trebuie să le doborâm pe mortăciunile astea
până nu ajung la "This American Life", cu care nu te poți pune.
- Deci ce ai să faci ? - Un copil a adus un pistol la școală !
Un concurs de costume nu vi se pare ceva cam frivol ?
Sau un mod bun de a trece peste asta.
Poate că ăsta e anul în care renunțăm la toate astea ?
Dacă nu vrei, nu trebuie să facem asta.
Vreau să merg, doar că fără costum.
Se știe de ce a adus pistolul la școală ?
Gossip Girl, desigur.
Mă bucur să vă văd... Pe unii mai mult decât pe alții.
Dacă n-aș ști mai bine, aș crede că mă evitați.
- Se pare că știi foarte bine. - O să întârziem la antrenament.
Ai uitat ? Tata și eu ne ducem la bunica.
Ne întâlnim la Dumbo Hall mai târziu ? Majoritatea.
Ce ți-am făcut eu vreodată și tu n-ai cerut ?
- Nu m-ai lăsat în pace ? - Deci așa va fi. Bine.
Deci tu ai greșit culcându-te cu mine și eu sunt înfierat ?!
Noi ne-am cerut scuze unul altuia, dar tu nu consideri că ai greșit.
Asta e tipic pentru tine, Max. Tu nu greșești cu nimic.
Ești mereu plin de tine și, sincer, sunt sătulă de asta.
Bine... Nu-ți face griji. De-acum poți sta liniștită.
- Max e încă dat peste cap. - Mie îmi pare revenit la normal.
Crezi că...
Nu cred, fiindcă nu-mi pasă.
Deși cele întâmplate ar putea fi evitarea unei tragedii,
autoritățile vor rămâne în alertă în weekendul de Halloween.
Alături de noi e dr. Nan Barchek, specialistă în psihologia copilului,
care ne spune că părinții trebuie să fie mai atenți
la rolul jucat de site-uri ca Gossip Girl și Discord în viața copiilor lor.
- Dr. Barchek, vă mulțumim. - E vina noastră ?
Sursele mele spun că cei din familia elevului sunt vânători de animale mari.
Au venit cu armele la ei la slujba de Crăciun.
Nu suntem răspunzători pentru ce face fiecare copil derutat din Manhattan.
Suntem, când copilul a fost țintă în poze tag-uite către Gossip Girl.
Am creat o platformă pe care agresorii lui să-l umilească în public
și un forum pe care să se defuleze în comentarii.
Nu putem controla cine ne dă tag sau conținutul postărilor lor.
Și datorită lui Gossip Girl au putut identifica
ce s-a întâmplat și cine era în spatele acestei situații.
Într-un fel, suntem eroi !
Bine. Antieroi, ca Batman.
Doar fiindcă s-a terminat cu bine de data asta
nu înseamnă că așa va fi și data viitoare.
Nu vă temeți că ne-am pripit în toate astea ?
Care "toate astea" ? Am făcut multe lucruri pripite.
Am fotografiat adolescente dezbrăcate, din fața ferestrei,
am făcut ca prietena noastră să fie concediată ?
A început ca mic experiment social în școala noastră.
Dar s-a întins în tot orașul și are nevoie de supraveghere constantă.
Nu-mi mai place calea pe care a luat-o.
Trimite odată o povestire la "The Paris Review" !
N-are nicio legătură cu publicarea sau nu a povestirii mele.
Aici, miza sunt vieți reale.
Ar trebui să nu mai postăm o vreme.
Serios ? Îți amintești când nu puteai să stai deoparte măcar o zi ?
Acum vrei să-i întorci spatele ?
Dacă ai nevoie de timp, Wendy și eu ne putem ocupa mai mult.
- Cred că am dovedit că putem. - Nu de asta e vorba.
Ceea ce facem are consecințe.
E mai bine să facem o pauză, să vedem dacă se liniștesc lucrurile.
Cine știe ? Poate că, atât cât a fost, și-a îndeplinit menirea.
Nu e doar decizia ta.
Uneori, până și Batman trebuie să fie doar...
Bruce-nu-mai-știu-cum.
Indiferent ce crede Kate Jung Un,
și noi avem un cuvânt de spus. Și putem face ce vrem.
Wayne. Bruce Wayne.
Ți-ai întrecut propriul record.
Am avut noroc. Toți au fost mai înceți azi.
- Toți sunt cu nervii în pioneze. - Da.
Ce bine era dacă Julien nu-i spunea Zoyei de cuplurile costumate.
De ce ? Se înțeleg bine. Poți să te liniștești.
Poate chiar să te distrezi cu prietena ta ?
Când spui asta, mă gândesc: "Oare chiar e prietena mea ?"
"Sau suntem doar doi oameni care se întâlnesc, ocazional, la cină ?"
Nu te mai frământa. A trecut doar o lună.
De unde vine ea, lucrurile se mișcă mai încet.
Tu și Julien v-ați pierdut virginitatea unul cu celălalt atât de repede,
încât nici n-ați știut când s-a întâmplat.
Nu vorbesc despre sex. Dar, când ne-am cunoscut...
Mulțumesc. Când ne-am cunoscut, avea atâtea idei și gânduri,
și discutam ore în șir, pe când acum...
Eu spun un monolog și aștept să mă întrerupă.
Poate că te temi de asta acum, când e o relație adevărată ?
Toate obstacolele din calea voastră au dispărut.
Și aveți în sfârșit timp liber în care să vă cunoașteți.
Ceea ce poate să te sperie.
Sau poate că e vorba de Julien. Nu te-ar condamna nimeni dacă...
Nu. Îmi place Zoya.
E doar o etapă.
Scuză-mă... Cu oricâte autobuze aș merge,
nu reușesc niciodată să-mi păstrez echilibrul.
Nu e vina ta, e a mea. Eram cu ochii în telefon.
Da... Ce este Gossip Girl ?
Străine ! Tragi cu ochiul la telefonul meu ?
Scuză-mă. Nu prea am "eticheta telefoanelor".
Pentru că am doar așa ceva, pentru cazuri de urgență.
- Deci nu citești Gossip Girl? - Nu. Nu te supăra.
- Nu pare a fi ceva pentru mine. - Înseamnă că nu ești de pe aici.
Ba da. Chiar învăț la o școală din apropiere.
Sper că nu e școala de care am auzit toată ziua.
- Ți-e bine ? - A fost destul de traumatizant.
Și-mi fac procese că nu m-am așteptat la asta.
- Cum ai fi putut să te aștepți ? - Și eu sunt cu bursă, ca și Jared.
Și, la o școală ca a noastră,
asta ori îți dă un complex de superioritate,
ori te face să te simți diferit. Și aici intervin copiii bogați,
care exploatează anxietatea asta, apasă pe butoane
și ne folosesc ca să se simtă ei mai bine că sunt privilegiați ?
Da, nu mă miră că situația a escaladat.
Și dacă Gossip Girl e ceea ce pare, îmi închipui că a înrăutățit lucrurile.
Da. Și eu aș fi primul om care îți dă dreptate.
Atunci, de ce o citești ?
Probabil fiindcă o citește toată lumea.
Ei bine, acum cunoști pe cineva care nu face asta.
Sau cel puțin acum faci cunoștință. Simon Rivera.
Zoya Lott. Îmi pare bine. Aș mai sta de vorbă, dar trebuie să cobor.
Poate ne mai vedem în autobuz.
- Bună ! - Am venit doar ca să mă schimb.
Ies în oraș.
Dar trebuie să mănânci, nu ? Fac somon cu miso și orez pentru sushi.
Preferatele tale.
De ce te uiți așa la mine ?
Nu-mi amintesc când ai gătit ultima oară.
Am gătit anul trecut, în ajunul Crăciunului... sau în anul dinainte.
Nu prea mi-e foame, dar...
Cred că ar trebui să fiu fericită că te-ai dat jos din pat.
Chiar dacă nu te-ai ostenit să faci duș.
O să mănânc mâine, ce rămâne.
- De fapt, draga mea... - Ce este ?
Trebuie să discut ceva cu tine. Am noutăți.
Firma a fost salvată ?
- Va trebui să ne mutăm acasă. - Suntem acasă.
- Nu. În Cornwall. - Aia nu e casa mea. E casa ta.
Și, după prea mulți ani petrecuți priponită acolo, nu mă mai întorc.
Plus că e la două ore de aici. Nu pot să fac naveta...
- Vrei să mă iei și de la școala asta. - Da, Audrey.
Și, desigur, de fapt nu mi-ai pregătit cina.
Sigur că nu. Tu n-ai putea face un gest dezinteresat.
Doar încă un act de egoism.
M-am gândit să fac ceva drăguț pentru tine,
dar ai dreptate: n-are niciun rost.
- Am o migrenă. - Stai !
De ce nu vindem cealaltă casă ?
Fiindcă n-ar acoperi nici măcar costul întreținerii aici.
Nu se discută ! Nu am de lucru, avem datorii !
- Nu avem de ales. - Nu mă băga și pe mine în asta.
Eu n-am avut nicio legătură cu asta și nu plec de aici.
Poți să găsești o soluție.
Dacă e să creezi bentițe pentru păr la un chioșc din aeroport, foarte bine !
A fost absolut ridicol.
Și pe urmă m-a lăsat acolo, de parcă ar trebui să fiu fericită
să fiu Micuța Edie într-o cocioabă amărâtă din suburbii.
- Cocioabă ? Aveți două hectare. - Nu asta e important.
Tocmai când simțeam că lucrurile revin la normal pe aici.
Nu mă duc nicăieri. Plus că singurul motiv pentru care există Connecticut
e să creeze un spațiu între Boston și New York.
- Da... - Da.
- Mi-ai trimis pisicuțe furioase ? - Da.
Poți să te concentrezi pe faptul că poate mă pierzi pentru totdeauna
în loc să te uiți deja după cineva mai bun ?
Ai dreptul să fii supărată pe Kiki, dar nu-i cinstit
să-i consideri problemele financiare un obstacol minor.
Aki iar ia partea amândurora. Ce schimbare înviorătoare !
El nu e aici, Akeno !
Un alt mesaj disperat, în contul tău, JC. Gaten Matarazzo spune:
"Știu cum e să te prefaci că te înțelegi cu celelalte vedete."
"Înțeleg de ce faci același lucru cu sora ta." Inimioare.
Nici măcar nu-l cunosc ! Nu înțeleg !
Când le-am spus fanilor că exfoliantul ăla cu caise mi-a distrus pielea,
vânzările au scăzut cu 30 la sută.
De ce nu-i pot convinge că sunt prietenă cu propria mea soră ?
Ți-ai pierdut credibilitatea de când nu mai ești prezentă în conturile tale.
Dacă vrei ca oamenii să te asculte,
trebuie să le amintești de acea JC pe care o ascultau.
Deci gata cu renunțarea la telefon.
Cu postările fără filtru, o dată pe săptămână.
- Prezență non-stop, Julien. - Lasă-ne să ne facem iar treaba.
- Fiți prietenoase cu Zoya. - Îmi plac provocările.
Ai venit !
La fix pentru shoturi.
Nimic nu spune "soră dragă" mai mult decât un pahar înainte de Halloween.
- Aduc mezcalul. - Adu toată sticla.
Deci...
Îți amintești articolul de care ți-am vorbit, despre defrișări
și cum afectează ele sănătatea publică ?
Profesorul acela ține o prelegere săptămâna asta, la Columbia,
și m-am gândit că ne-am putea duce.
E ca lumea. Despre amprenta rezervațiilor naturale.
Mi-am zis că...
Știi ce ? Asta mai poate să aștepte.
- Cum a fost ziua ta ? - S-a întâmplat ceva ciudat.
Eram în autobuz, și am avut o convers...
Se poate să nu facem asta ? În fața lui Julien ?
Da. Sigur.
Trebuie să mă ușurez.
Când tu l-ai manipulat pe tatăl tău să renunțe la viața lui acolo
ca să se mute la New York pentru tine, cum ai procedat ?
A contat mult educația mai bună pe care o primesc aici.
Asta n-o să mă ajute.
Plus că el a crescut aici. Cunoștea orașul.
A trebuit doar să-i amintesc ce-i plăcea mai mult aici.
Mă duc să mai iau niște ceai. Voi vreți ceva ?
Da, te rog.
- Alo ? - Dle Wolfe, aici Aki Menzies.
Încerc să dau de Max, dar nu răspunde la telefon.
Aki, bună !
N-a prea dat pe acasă toată săptămâna. N-a fost cu tine ?
Am presupus că evită să vină aici
fiindcă tatăl lui plângea aproape în fiecare noapte în camera de oaspeți.
Numai că el a plecat definitiv. Eu sunt singurul care mai plânge aici.
- Îmi pare rău să aud asta, domnule. - Politicos, ca întotdeauna.
Dacă-l vezi pe fiul meu, spune-i că e "liber" și se poate întoarce.
Desigur, dle Wolfe.
- Bună ! - Zoya !
Sunt șocată că te văd aici. Nu credeam că e genul tău de loc.
Nu este. Am luat cina cu vărul meu, care e bancher de investiții.
El, citez: "Ia cina doar în cluburi cu circuit închis."
Eu pot plusa cu o soră "influencer", care mă târăște aici în fiecare zi.
- Adevărat ? - Da.
Noi stăm acolo, dacă vrei să vii și tu.
Nu te supăra, dar vreau să plec cât mai curând posibil.
Te înțeleg. Eu sunt aici doar ca exponat
pentru campania ei "Halloween e pentru familie".
Crezi că aș fi prea îndrăzneț dacă ți-aș da numărul meu de telefon ?
E important ca sufletele care gândesc la fel să facă front comun.
Eu... de fapt, sunt...
N-am spus-o în sensul ăsta.
Numai că puștiul ăla a adus o armă în școala mea azi.
Și asta m-a făcut să mă gândesc că viața e prea scurtă
ca să nu ți-o petreci cu oameni cu care chiar simți o legătură.
Da. Ai dreptate. De ce nu ? Bine.
Bun... am o veste grozavă. M-a pălit genialitatea
și am planul perfect ca s-o țin pe mama aici.
- Super. - E minunat, iubito.
La ce vă uitați ?
Cine e tipul sexy ?
Ghiciți cine era la bar, cu un cârd de gură-cască,
reîncălzind supa întâlnirii lor cu moartea ?
Bianca părea să dea în apoplexie, deci mi-a plăcut.
Iată-te. Trebuie să ne coordonăm Atacul Surorilor, pentru weekend.
Eu aș vrea culorile toamnei, dimineața, și...
Dar dacă ne-am costuma noi două într-un cuplu ?
Împreună ? Ca surorile Kardashian ?
Voi de ce nu v-ați gândit la asta ?
Fiindcă surorile Kardashian nu mai sunt nici măcar pe "autocorectare".
Și fiindcă brandul tău e la singular, nu la plural.
- Faci asta singură. - Z, am crezut că...
- Noi mergem ca pereche. - Ai zis că nu vrei.
- Prietenul meu, Simon, a avut ideea. - Simon ?
E tipul cu care... ai stat acolo ?
- Da. Am stat de vorbă. - Sunt total de acord.
Să căutăm perechi de surori.
- Jo și Amy. - Elsa și Anna ?
- Celie și Nettie. - Katniss și Prim.
Cordelia și Goneril ?
- Surorile Lohan ! - Elena și Lila.
- Toate surorile Olsen ! - Asta-i o glumă, nu ?
Dacă e să joc în hora asta, trebuie s-o faci și tu.
- O să găsim lookul potrivit. - Sunt în al nouălea cer.
Dumnezeule...
Nu știam că elevii de la Constance au auzit de locul ăsta.
- Ați auzit ce mi s-a întâmplat ? - Nouă.
Adică ce s-a întâmplat în apropierea ta.
Știi ce se va mai întâmpla în apropierea mea ?
Presa mă va încorona câștigătoare
când o să apar la Hulaween cu costumul perfect.
Care va păli în comparație cu al nostru. Avem un subiect mai bun.
Fiindcă sângele vin nu se face.
O să vă văd de pe podium...
... oricine ați fi.
Asta merită un pahar.
Doamnelor...
Reperat: n-am fi putut prevedea așa ceva,
dar se pare că JC și Z au îngropat cu adevărat securea războiului.
Păcat că Z a "îngropat-o" în spinarea lui Obie.
Îți amintești că ți-am zis să nu-ți faci griji ? Ar trebui să-ți faci.
De ce mă apelezi pe WhatsApp ?
Pentru că vreau să vezi cât sunt de furioasă.
Am zis că n-o să mai postăm !
Practic, tu ai zis asta,
și pe urmă am primit o poză cu Zoya și necunoscutul ăla.
Și pe urmă asta, cu Obie singur, mai trist decât Keanu trist.
Cum puteam să n-o postăm ?
Tocmai făceam un meme: Lobie mâncând plăcintă.
Lobie pe cal. Lobie cu mănuși ca ale lui Bernie. Și...
Te rog, încetează !
- Alo. - Dra Keller ? Kate ?
- Îmi pare rău, nu e un moment bun. - Aici Nick. Lott. Tatăl Zoyei.
Bună ! Cum ai...
Ești la "telefoane pentru urgențe". Sper că nu te superi că am sunat.
Am văzut la știri, azi-dimineață, incidentul de la școala aceea, și...
A zis Zoya ceva despre asta ?
Oamenii dau vina pe Gossip Girl. Știu că au pomenit și de Zoya.
Mă întrebam dacă ai putea s-o întrebi tu.
În Buffalo, era... Foarte concentrată pe școală.
Avea mereu activități suplimentare.
Acum, iese tot timpul cu sora și cu prietenul ei.
Mama m-a sfătuit să-i găsesc un îndrumător.
Ca s-o aduc pe Zoya înapoi pe făgaș.
Și cum tu ești profesoara ei preferată, m-am gândit...
Chiar voiam să mă implic mai mult, la școală.
Ce faci mâine, după ore ?
"Dumnezeule ! Ești în interior ! Da !"
Mâine... Nimic.
- Pentru Dumnezeu... - Te-am sunat de câteva ori aseară.
L-am pus pe "Nu deranja".
Cred că tu și tatăl tău sunteți distruși că Tati a plecat de acasă.
O să întârziem la ore.
- N-ai mai zis niciodată asta. - Ce-i asta ?
Mă simt foarte bine prima dată de săptămâni încoace,
cu propria mea chimie, și tu mă seci de dopamină.
Poate i-o tragi unui profesor, ca să ți-o recuperezi.
Înțeleg. Deci nu e o hărțuială, ci o vizită a poliției cumințeniei ?
Asta îi poate distruge cariera, Max.
Iar pe tine te poate urmări toată viața !
Dacă ții atât să mă oprești...
poți să iei măsuri concrete.
Încerc doar să-ți fiu prieten.
Dar nu-mi ești prieten, Ak, nu-i așa ?
Sunt doar cineva pe care îți poți proiecta fanteziile.
Și acum, că prietena ta mă vrea scos din peisaj,
ți-ai dat seama cât de anost și de plat ești fără mine.
Și nu e vina mea.
Dacă-i spui unui singur om ce știi...
Ce am să-ți fac va fi...
- E totul în ordine ? - Da.
Nu pot să stau cu voi după școală.
Tata mi-a aranjat un fel de ședință de îndrumare.
În următoarea jumătate de oră, noi suntem îndrumătoarele tale.
De ce facem asta ?
Ea să-și facă seara cu Obie și noi s-o facem pe a noastră, singure.
- Chestia cu surorile e drăguță. - Doar dacă ne vine o idee drăguță.
Dă cu degetul.
Costumele trebuie să fie mai mult decât tari.
Trebuie să spună o poveste. În speță, povestea noastră.
Preluăm controlul poveștii asumându-ne acuzațiile.
Jucăm exact rolurile pe care ni le atribuie lumea.
O rivalitate legendară ?
- Exact. - Bine.
Luăm zvonurile în bășcălie și le și desființăm.
Dacă am fi SJP și Kim Cattrall sau Keke Palmer și bărbatul acela ?
- Bey și Solange. - Dumnezeule !
Dar nu sunt rivale.
- Sunt foarte apropiate, nu ? - Oare ?
Sunt surori în același domeniu, nu ?
Și lumea încearcă mereu să vadă ce e între ele, așa că e perfect.
Este exact povestea noastră. Va fi momentul nostru definitoriu.
Bun. Evident, tu ești Beyoncé.
- "Lemonade" sau "Homecoming" ? - Lumea se așteaptă la asta.
Una dintre ținutele regale din "Black Is King" ?
Da !
Oameni buni... dacă chiar vrem să atragem atenția,
facem faza din lift.
Surori care se apără între ele. E perfect.
Și știm că arăți grozav în portocaliu.
Fiindcă mă îmbrac de la Buffalo Exchange ? Da. Am priceput.
Ăla e telefonul meu !
L-am găsit pe tipul pe care-l căutai când ai mințit
că îi trimiți mesaj tatălui tău. Păcat că are cont privat.
E tipul de aseară ?
Simon Rivera, da.
Lucrurile stau chiar atât de prost cu Obie ?
Nu. Dar e plăcut să am și eu un prieten al meu.
Iar Simon și eu avem multe în comun.
Dar și cu Obie ai interese similare, nu ?
Uneori mă întreb dacă îi pasă cu adevărat de lucrurile
despre care vorbește sau doar crede că "așa trebuie".
De ce să te duci la o prelegere când poți să faci ceva concret ?
Trebuie să plec.
Bine.
Să-mi trimiți măsurile tale. Mâine-dimineață facem o probă.
La revedere !
Adineauri a plecat.
Da, văd. Dar de fapt pe tine te căutam. Am nevoie de ajutorul tău.
Vreau să știu ce se întâmplă.
Îl cheamă Simon Rivera. Asta e tot ce știu. Îmi pare rău, Obie.
Nu trebuie să-ți pară. Mie nu-mi pare.
Bună ziua, sunt fiul lui Otto și al Helenei Bergmann.
Obie, exact. Speram să-mi puteți face o favoare.
Ce e, Audge ?
Contam pe ajutorul tău, după ore.
Știu, dar...
Știi cum e când o situație este în neregulă și nu știi cum s-o repari,
dar trebuie să faci asta neapărat ?
Așa cum e conversația asta ?
Încerc să-l opresc pe Max să facă o greșeală
care i-ar putea afecta tot restul vieții.
- Și pe urmă trec pe la tine ? - Nu e nevoie.
Aveam nevoie de un ajutor de bucătar, nu de un oaspete în plus.
- Urează-mi baftă. - Baftă.
Urează-mi și tu mie baftă.
- Presupun că nu e o coincidență ? - Mai degrabă o intervenție.
Speram să te conving să te ții departe de Max Wolfe.
Tu ce cauți aici ?
Are 17 ani, e elev, urmează unul dintre cursurile tale.
N-am idee despre ce vorbești.
Și nici de ce te-ai hotărât să vorbești despre asta aici.
Vrei să aștept până vine el ?
Dar n-ai să aștepți.
Pentru că ai încercat asta deja cu el și nu a mers.
Altfel n-ai fi aici.
Am o idee. O poză cu voi doi aici.
Trimisă la Gossip Girl, ca să vadă toată lumea.
Uite ce-o să se întâmple.
O să pleci.
Și eu n-am să-i spun lui Max că ai fost aici, de dragul prieteniei voastre.
Dar dacă încerci vreodată să spui sau să trimiți ceva cuiva...
O să le spun tuturor cât de necuviincios te-ai dat la mine.
Și, după ce te-am refuzat, m-ai urmărit.
Și n-am avut de ales decât să cer ajutorul prietenului tău, Max.
De acolo, se ajunge foarte ușor la suspendarea ta, sau...
Nu mă atinge !
- Nu te-am atins. - E totul în ordine aici ?
Puștiul ăsta s-a apropiat cam prea mult.
Eu zic să-i ceri un act. Sunt sigur că e minor.
Nu-ți face griji. Plec.
Toată lumea a văzut asta. Am și martori la versiunea mea.
Du-te acasă, Aki. Și lasă-i pe adulți să-și ia propriile hotărâri.
Audge, răspunzi tu ?
- E portarul. - Da.
Dră Hope, au sosit dra Lustbader și dra Talbot.
Spune-le să urce.
Ce-i asta ?
Rachel Lustbader și Celeste Talbot urcă în clipa asta.
Aici ?
Iar Avery Thorne și Angela Wilcox o să vină și ele.
De ce ?
Îți iubești prietenele din New York, nu ?
Numai că nu le-ai văzut de câțiva ani !
- Da... N-am ținut legătura. - Acum o puteți relua.
Du-te și perie-ți părul și schimbă-te.
Eu o să le ocup timpul cu platoul ăsta cu gustări divine.
Du-te ! Repede ! Fă-te frumoasă !
Trebuie să spun că e foarte plăcut să fiu aici, cu tine.
M-am simțit cam pierdută în ultima vreme.
Dar să vorbesc despre literatură cu un om căruia îi pasă...
Da... e ușor să te lași atras de altele.
Am ajutat un prieten cu un proiect.
Și mi-a luat mai mult timp decât mă așteptam.
Au existat satisfacții, dar mă tem că am făcut-o ca să-mi distrag atenția
de la faptul că m-am abătut puțin de la calea mea.
Vorbește-mi despre această cale. Dă-mi o lecție de viață.
Înainte de a veni la școala asta, am vrut să mă fac scriitoare.
Dar nesiguranța și teama de eșec au învins.
Și m-am tot întrebat ce s-ar fi întâmplat
dacă nu m-aș fi dat bătută, și acum am ocazia să aflu.
Am trimis o povestire la "The Paris Review".
Asta e grozav ! Când o să-ți dea răspunsul ?
Nu știu. Însă de data asta n-o să mai las teama să mă doboare.
Mi-ar prinde și mie bine un pic de temeritate.
Apelul pe care l-am ignorat e de la un anume Simon.
El este...
altfel decât toți cei pe care i-am cunoscut de când m-am mutat aici.
Seamănă mai mult cu mine, cea care eram.
Și nu cu Obie ?
Chestia cu Obie e... când ne-am cunoscut, am crezut...
că poate fi unul dintre ai mei. Dar cum ar putea ?
Sigur, avem interese asemănătoare, dar originea noastră,
felul în care am fost crescuți, în care vedem lumea...
Nu e nimic greșit în a petrece timpul cu cineva cu care simți o legătură.
Sună-l !
Nu trebuie să fie mai mult decât un nou prieten.
Cine nu vrea mai mulți prieteni ?
Mulțumesc, Kate.
Să nu mai lăsăm să treacă atâta timp.
- Mi-a fost dor de tine. - Știu... Și mie de tine.
Totul a fost atât de... Dar ar fi trebuit să te sun înapoi.
- Îmi pare atât de rău... - Nu-ți cere scuze.
- Prin câte ai trecut... - Da... La revedere.
- La revedere. - La revedere.
Ce e cu tine ? De ce îmi faci așa ceva ?
Ce fac ? Te înconjor cu prietenele tale ?
M-au torturat emoțional, în ultimele trei ore,
cu întrebări despre aventura tatălui tău, despre faliment și divorț.
Ultimul lucru pe care vreau să-l fac pe Pământ, Audrey,
este să retrăiesc asta iar și iar.
Tu auzi cât de irațional vorbești acum ? Sunt prietenele tale !
În fața cărora m-ai făcut să mă înjosesc toată seara.
Regret nespus că am încercat să te ajut.
Nu ! Nu încerca să pui asta în seama mea. Aici e vorba de tine !
- Fiindcă nu vrei să te muți ! - Da, poate că a fost pentru mine.
Poate că cineva, cândva, trebuie să facă ceva pentru mine.
Eu sunt cea care gătește, eu sunt cea care face curat,
eu sunt cea care se asigură că ești trează sau în viață.
- Trebuie să mă întind. Nu rezist. - Da !
- Asta ține mereu. Du-te în pat. - Nu ai idee cum e.
Habar nu ai prin ce am trecut.
Scot apartamentul la vânzare și cu asta, basta.
Tata și-a dat acordul ?
Ce legătură are el cu asta ?
Jumătate din apartament e a lui, nu ?
Poate că ar trebui să-l sun, să-l rog să cumpere partea ta ?
Audrey, te rog.
- Te rog, nu-l implica în asta. - De ce ? Lui îi pasă de mine.
El nu m-ar lua de la școală doar fiindcă și-a zbârcit propria viață.
Tu poți să locuiești unde vrei, Katherine, dar eu nu plec nicăieri.
Prefer să fiu singură decât să locuiesc cu tine !
- Du-te naibii ! - Te urăsc !
N-am cuvinte să-ți mulțumesc. Sper că nu te-am luat de la nimic.
De la o seară singură, în apartamentul meu,
în care mă frământ foarte tare pentru lucruri asupra cărora n-am control ?
Zoya mi-a spus de "The Paris Review".
Se bucură pentru tine. Amândoi ne bucurăm.
Nu-i mare motiv de bucurie.
Sper doar să-mi poată spune dacă am vreo fărâmă de talent
sau dacă sunt nebună să cred că am.
Eu n-aș putea să-ți spun, dar mi-ar face plăcere s-o citesc.
Tu o inspiri pe fiica mea și mi-ar face plăcere să văd ce te inspiră pe tine.
Sigur. De ce nu ?
- Ce adresă de e-mail ai? - Dă-mi...
Știu cum e să te frămânți singur pentru ceva.
Ai fi trebuit să-l vezi pe tatăl ăsta singur
în prima seară în care fiica lui a ieșit în oraș.
Deci dacă nu vrei să te frămânți singură mâine,
ești binevenită aici, să te distrezi puțin și să împarți niște dulciuri.
Scuze...
Trebuie să plec. E un incident la școală, cu o notare.
Noapte bună.
Halloween e momentul perfect pentru rendez-vous-uri secrete.
Dar se pare că Z a uitat partea cea mai importantă: masca.
Astfel, acest duo a fost din nou zărit ascunzându-se în văzul lumii.
Ceva ne spune că acest lucru va provoca o scenă-monstru
între ea și Nobilul O.
Se pare că Z ar trebui să-l întruchipeze mai degrabă pe Jay-Z.
E doar un prieten. Mi-a spus că o să se vadă cu el.
Grozav. Dă-mi telefonul tău. O să-i dai "like" acestei postări.
Ce ? Nici vorbă. N-am dat niciodată "like" unei postări Gossip Girl.
Și n-o să încep acum.
Ai zis că e doar un prieten al ei, așa că ce contează ?
Dacă vrei ca oamenii să creadă că tu și Z sunteți apropiate,
trebuie să le arăți că o susții, orice ar face și oriunde.
Dacă nu te oprești, te fac eu să te oprești.
- Ce s-a întâmplat ? Unde a dispărut ? - Interesant.
Cineva o fi șters-o.
Mă întreb ce pune la cale Gossip Girl.
- Arăt bine ? - Intrăm ?
Nu fără Obie. Deși n-a vrut să participe la scena liftului,
poate măcar să fie bărbatul dintre voi.
Acest metacomentariu le va învinge definitiv pe Pippa și Bianca.
Îl găsesc eu.
Ce părere ai despre faptul că GG a întrerupt comunicarea ?
Crezi că a avut o legătură cu pistolul ăla ? Toți vorbesc despre asta.
Orice ar fi fost, mă bucur că s-a întâmplat în momentul ăla.
- Crezi că Obie a văzut poza aia ? - Nu ! Sunt sigură că nu.
- Nu, Monet ? - Da. Scuze.
Încercam să văd câți ani are de fapt Catherine Zeta-Jones.
- Ce este ? - Am găsit... Nu știu ce-i asta.
Sunt Sinatra. Da.
- Bună ! - Bună ! Ce mai faci ?
Bine.
N-ar trebui să fac bine ?
- Care e planul ? - Dați-mi hainele...
Cum treceți de holul mare se fac fotografii, acolo e acțiunea.
Și știi ce, JC, o să câștigi de data asta.
Fiindcă nicio costumație nu e mai bună.
Stai ! Asta e...
Ce se întâmplă ?
Dumnezeule !
Cineva a divulgat costumele voastre, dar cum ?
Cineva trebuie să mă fi urmărit la Mood
și m-a văzut cumpărând multă mătase portocalie la Silkshire Mills.
Dumnezeule ! Pippa și Bianca, uluitor !
Ne-am gândit să facem ceva simplu, cum ar fi niște surori faimoase,
dar am hotărât că o metamorfoză e mai bună.
Care legende newyorkeze sunt mai mari decât Serena și Blair ?
Vrea să spună Blair și Serena.
Nu numai că am fost cel mai tare subiect al Gossip Girl azi,
dar am și omorât-o. Odihnește-te în pace, cățea.
Așa că nu numai că e istorie, dar noi acum suntem istoria ei.
In-amice pentru totdeauna.
Dumnezeule ! Gay-i de pe Twitter au scris deja despre asta.
- Iar o să câștige Hulaween ! - Mișcați-vă ! Să nu vă vadă nimeni !
Sunteți gata să petreceți ? Să vă aud cum bateți din palme !
Nu vreau să plec ! Și nu știu ce să fac...
Mă întorc imediat.
Grăbește-te, fiindcă bărbatul costumat în Bruce Willis
îmi face ochi dulci de o jumătate de oră.
Chiar e Bruce Willis ! Mai repede !
În loc să-mi urmărești prin oraș mădularele cu care mă întâlnesc,
de ce nu-ți iei unul al tău ? Sau încalci regulile ei ?
Ieri, mă îngrijora faptul că sunteți împreună.
Dar, după ce am vorbit cu Rafa, mi-am dat seama că e un om rău.
Știi că eu sunt deasupra, da ? Cicăleala nu mă excită.
Nu e un om bun, Max.
Orice ai crede, nu știi ce am văzut eu. Cel puțin, nu încă.
Nu vreau să te rănească.
- Țin la tine. - Rafa ține la mine.
Nu știi nimic despre el. A avut o viață grea. Familia l-a dezmoștenit.
N-are pe nimeni și eu vreau să umplu golul ăla, bine ?
Și acum, dacă nu te superi...
Aici erați ! Ați văzut...
- Da, a văzut. - Vă vine să credeți ?
Pippa și Bianca ne-au discreditat costumele.
- Cineva le-a spus ! - Ce facem ?
E doar o petrecere ! Sunt doar niște haine !
Pentru tine, poate, dar când e vorba de mine, se scrie despre asta.
- Ani la rând. - Trebuie să le distrugem.
Le stropim din mers sau facem un "Carrie" de-a dreptul ?
Glumești.
- Nu se poate să le meargă. - Le-a mers deja.
Pozele lor sunt deja în "Harper's"
și, dacă Gossip Girl ar fi activă, ar fi și acolo.
Am o idee. Scoate-ți hainele.
- Poftim ? - Ce se întâmplă ?
- Ai încredere în mine ? - Aveam.
Poți să mă ajuți cu asta ?
Eu am venit să vă spun că s-ar putea să părăsesc toate astea foarte curând.
Dar presupun că poate să aștepte.
- Bine. - Îl poți chema pe Aki ?
Am nevoie și de hainele lui.
- Grăbește-te ! Dezbracă-te ! - Poți să...
Trebuia să se întâmple și asta.
Numai că am presupus că va fi cu plată.
Nu ! Las-o pe cap.
Ne zici și nouă care e planul, JC ?
Nu. Sunt spioni peste tot.
Ele urmează ! Grăbiți-vă !
- Soțiile noastre ! - Doamnelor !
Am plănuit această costumație de grup cu P și B de anul trecut,
și acum tabloul e complet.
- Eu sunt Dan Humphrey, și... - Eu sunt Chuck Bass.
Ce e cu tine ?
Bine, n-o să câștige, dar uite ce drăgălașe sunt.
Drăgălășenia nu te pune pe coperta Vogue.
Ai noroc dacă ajungi în PopSugar.
De ce ne trageți în jos ?
Ne-ați transformat in-amiciția în niște perechi comune !
N-ați auzit de legătura dintre surori ?
Dacă una dintre noi e la podea, o urmăm toate.
Dar de ce ești supărată ? Înainte, chiar n-ar fi apărut nicăieri.
Poate că merită !
Te referi la Pippa și Bianca sau la fetele noastre ?
- Ne întâlnim înăuntru ? - Da.
Bună ! Tot apari unde mă aștept mai puțin.
Lucrez voluntar la New York Restoration Project.
Deci, practic, sunt la muncă.
Nu știu dacă ai auzit, dar am închis Gossip Girl.
Da, a postat o poză cu noi de ieri și a "rupt internetul". Nu mai e.
Recunosc că m-ai făcut curios. M-am uitat și eu, dar...
Ce crezi că încearcă să facă, de fapt ?
Vrei să știi ?
Ai zis că nu te interesează, dar tot pomenești de ea.
Înseamnă că totuși are ceva ce găsești interesant.
Știai că verii domnului Caparros au o podgorie în Argentina ?
Nu.
I-a spus mamei mele anul trecut, la strângerea de fonduri pentru St. Jude.
Mama a cumpărat o ladă, ca să fie amabilă.
Vinul e oribil, dar site-ul lor arată bine.
De ce te simți atât de bine când expui adevărul despre oameni ?
Aki: "Ești un mincinos."
Ai dreptate.
Ai nimerit !
Mi-ai dat adresa și am telefon.
Așa e. Bine ai venit ! Locul ăsta are un happy-hour grozav.
Până la ora 20. Vin aici în fiecare seară.
Tot ce e la draft e la jumătate de preț, de Halloween.
Îmi amintesc că ai zis că nu-ți place hameiul.
Atunci poate iei un pilsner ?
- E o microberărie din Vermont. - Apă e foarte bine.
- Bine... au și apă. Au și vin. - Îmi pare rău... Nu înțeleg.
Credeam că ne întâlnim ca să discutăm despre viitorul lui Gossip Girl.
Îmi pare rău dacă ți-am creat impresia asta.
Ai scris: "Trebuie să vorbim despre viitor."
Da ! Sigur... Gossip Girl.
Dacă vrei să se termine, se termină.
Dar, dacă așa stă treaba, vreau să vorbim despre ce i-ar putea lua locul.
Nu ești supărat că am închis-o ?
N-am acceptat să fac asta cu tine fiindcă mi s-a părut o idee grozavă.
Am făcut-o pentru că îmi place să petrec timpul cu tine.
- Și m-am gândit că poate putem... - Da...
Înțeleg.
Jordan, ești foarte dulce.
Ești unul dintre puținii oameni buni din viața mea. Poate singurul.
Ai nevoie de mai mulți oameni în viața ta.
Nu-mi închipui cum ar fi fost cu altcineva lângă mine în ultimele luni.
- Însă momentul... - Da. Desigur.
- Momentul. - Trebuie să plec.
Trebuie să ajut un prieten să împartă dulciuri.
Grozav ! Aveți nevoie de ajutor ?
Cred că ne descurcăm.
Kate ! Nu vreau să se termine cu Gossip Girl.
A început să-mi placă. Îi face pe oameni să discute față în față.
Silește la conversații care altfel n-ar fi avut loc, chiar și asta de acum.
Ceea ce ai făcut nu e doar important. E vital.
Mult mai mult decât "Paris Review".
Mulțumesc.
Chiar trebuie să plec.
De ce suni ?
JC ! Am încolțit-o pe Beyoncé și am făcut-o să cânte.
Mi-a confirmat cele mai negre temeri. Apelul a venit din casă.
Vino la balcon.
Iertați-mă că vă întrerup.
Dar am găsit ceva ce cred că o să vă placă.
O fotografie de anul trecut.
Ia uite ! Poze de la reuniunea de familie la care m-au invitat verii mei.
Părinții mei nu mi-au adresat o vorbă
și au plecat cu mare tam-tam imediat după ce am sosit.
Mulțumesc pentru amintirea asta. Max, vrei să dansezi ?
De obicei, nu-mi plac mascații, dar o să-mi încerc norocul cu tine.
Monet de Haan, știam până unde poți să te cobori, dar ai ajuns prea departe.
O fac doar ca să cuceresc, Și aș fi făcut-o, dacă nu te-ai fi amestecat.
M-am amestecat ? Ne-ai trădat.
Te-ai trădat singură, când te-ai împotmolit în rahatul surorii tale.
Pippa și Bianca sunt extrem de concentrate pe viitorul lor.
Sunt gata să facă orice !
Și își ascultă consilierii, printre care acum mă număr și eu.
Nici măcar nu învață la școala noastră !
Lumea e mai mare decât Constance, Julien.
- Am crezut că mi-ești prietenă. - Și eu am crezut că îmi ești !
Și de-asta am muncit atâtea ore ca să mă asigur că ești cea mai tare.
Dar când ai abandonat toate astea
ca să-ți irosești puterea și timpul cu "buffaloaica" aia,
fără să te gândești cum îi va afecta pe alții, am terminat-o cu tine.
După atâția ani în care ți-am făcut treburile murdare,
nu poți să decizi, brusc, că ești curată.
- Poate că Lunei nu-i pasă, dar... - Eu am deja un agent la LGA, așa că...
Dar ăsta e viitorul meu.
Dacă nu poți ține pasul cu clienții tăi când se schimbă și evoluează,
ce viitor vei avea ?
Nu vreau să fac lucrurile cum le-am făcut mereu. Vreau să fiu mai bună.
Îți urez noroc la a fi mai bună fără mine.
Noroc și ție. Îți doresc numai bine.
Unde e Audrey ? Voia să stea de vorbă. N-ar fi trebuit s-o ignor.
Dra Yuki ?
Obie Bergmann.
Ne-am cunoscut anul trecut, la ședința foto a mamei, pentru copertă.
Desigur ! Mă bucur să te văd, Obie.
- Asemenea. - Poți să-mi spui Nelly.
- Ești... - Fac parte din clanul Soprano.
Și tu ? - Eva Chen.
E pe aici, în colanți, în chip de "eu". Mi-am zis că o să fie amuzant.
De ce trebuie să-ți mulțumim ție pentru bilete ?
Mama n-a putut pleca din Hamburg.
I-a plăcut foarte mult profilul și s-a gândit că ar fi un gest frumos.
Mi-ar face plăcere să te prezint prietenei mele. E pe aici...
Admiră mult tot ce ai făcut pentru revistă.
Desigur. Mulțumesc.
Și o profesoară a fost chiar concediată fiindcă i-a dat un pont.
- Asta a fost o nebunie. - Categoric. Mă întreb...
S-a gândit cineva vreodată că poate tu... ai putea fi Gossip Girl ?
Eu ? De ce ?
Ești elevă acolo, cum era și Dan Humphrey.
Scriitoare, ca el, un outsider, ca el...
Poți să faci vocea, ca să nu mai vorbesc de referințele literare. Și...
Gossip Girl a fost "reînviată" exact când ai venit tu.
Nu înțeleg. Crezi că eu sunt...
Îmi pare rău. N-am vrut să "pun reflectoarele pe tine".
Vrei să ieșim repede, să luăm puțin aer ?
E, în apropiere, o pizza excelentă, la 99 de cenți. Aici este...
Zoya ! Aici erai. Aș vrea să te prezint prietenei mele.
- Simon ? - Dră Yuki...
- O cunoști ? - Sigur că mă cunoaște. Sunt șefa lui.
Ești Chuck Bass ?
Obie, despre ce e vorba ?
Da, poate cineva să-mi spună ce se întâmplă ?
Simon Rivera nu e elev nicăieri.
Simon Ravetch e cercetător pentru New York Magazine.
Nu-i așa, dle Ravetch ?
Să văd la ce masă suntem așezați.
- Victor... - Deci până la urmă l-ai sunat.
Nu știu despre ce vorbești.
Despre mascatul de care te frecai acolo.
E Rafa Caparros.
Nu este.
Recunosc pistruii ăia oriunde. Îi urmăream cu limba.
I-am spus iubitului meu că n-avem nicio șansă.
- Încă îi plac tineri. - Încă ?
Ne-am tras-o când eram în anul patru. El asta face.
Credeam că a evoluat, dar presupun că nu.
Te-a dus însă acasă la părinții lui, în Patagonia ?
Atunci știi că ești cu adevărat iubitul lui.
Te-ai prefăcut că ești elev pentru Gossip Girl ?
Am dat curs unei presupuneri despre cine ar putea fi Gossip Girl.
Am început să cred că o elevă de la Constance... ea...
pășește pe urmele lui Dan Humphrey.
- E mai bine decât am crezut. - Obie, cum ai...
Părinții mei închiriază Dumbo Hall și clădirea în care se află.
Suntem membri fondatori. Cei de la recepție mi-au spus că Simon
e oaspete al lui Ben Peryer de la Condé Nast, așa că l-am sunat.
Și a spus că Simon Ravetch e un prieten al unui prieten,
care voia să țină locul sub supraveghere.
Că stă tot timpul cu ochii pe ușa de la intrare,
de parcă, citez, "ar căuta pe cineva".
Pe mine.
Ben mi-a spus că lucrezi la revistă.
Pe Linkedln scrie că ești cercetător, așa că...
- De-asta m-ai invitat aici ? - Da.
Niciun subiect nu merită să-ți distrugi reputația, Simon.
Poate vreo două luni de transcriere de podcasturi pentru SB Nation
îți vor aminti asta.
Acest gen de dramă este exact ce vrea Gossip Girl.
Dacă te pleci la nivelul ei, domnule Bergmann, nu ești mai bun decât ea.
Să mergem, Simon.
Ai știut și nu mi-ai spus.
Erai bucuroasă că ai un prieten nou, dar...
Trebuie să ai mare grijă, Z.
Oameni ca el vor face orice ca să se apropie de oameni ca noi.
Eu nu sunt ca tine, Obie ! Eu sunt în afara bulei tale.
Uneori, simt că nu pricepi asta.
Și, alteori, mă tem că pricepi prea bine.
Că sunt doar o altă faptă caritabilă în acțiunile tale de "solidaritate".
Nu. Ești prietena mea, și eu nu...
Numai că-mi doresc să te porți ca atare, uneori.
Ce se petrece cu noi în clipa asta ?
- Ești beată ? - Credeam că sunt Greta !
Am stat aici toată seara singură, fără prieteni, familie sau iubit.
Ce era să fac ?
- Când o să-mi fie și mie bine ? - Audge, stăpânește-te.
Te porți ca mama ta la strângerea de fonduri.
Și acum știu de ce. Își dorea atenție de la cei care o iubeau cel mai mult.
Și eu nu i-am dat acea atenție. Cum nu mi-o dai nici tu mie.
Știu că totul e nasol în clipa asta, și asta e derutant.
Nici eu nu mai înțeleg nimic.
Eu mă schimb, noi ne schimbăm, și nu putem opri asta.
Dar putem avea grijă de reacția noastră la aceste schimbări.
Putem acționa mai bine. Eu, tu, mama ta...
E mama.
De parcă ar fi știut.
Acum poate că ai șansa să-i spui că înțelegi totul ceva mai bine.
Mamă, voiam să-ți spun că-mi pare rău că...
Nu... Aici e dr. Gibson.
Sunt de la Urgențe, de la New York-Pres.
Poftim ?
Deci ești un mincinos.
Am mințit doar în privința părinților, ca să te fac să vorbești cu tatăl tău.
Dar elevii tăi ?
- Au fost toți majori. Ca tine. - Nu de asta e vorba.
Așa procedezi ? Un elev nou, în fiecare an ?
Nu în fiecare an.
Tu te-ai ținut de capul meu !
Sau ai uitat ? Încă ne putem distra, Max.
Când ai devenit atât de moral, atât de brusc ?
- Așteaptă, Julien ! - A spus ce s-a întâmplat ?
- Nu știu. - Să mergem.
- Nu le pasă de tine. - Asta e numai din vina mea.
Dă-mi drumul !
Poftim. Noapte bună.
Cred că un Kit-Kat s-a topit.
- Îți mulțumesc din nou pentru ajutor. - Aveam nevoie de asta.
A fost minunat să mai uit, câteva ore, de preocupările mele.
Nu că aș vrea să ți le reamintesc,
dar acum, că soneria nu se mai aude din două în două secunde...
Mi-a plăcut mult povestirea ta.
- Ți-a plăcut ? - Da.
A fost mai "gotică" decât mă așteptam, dar grăitoare.
Îmi dau seama de ce Zoya te consideră un model.
Nu numai că o inspiri, dar ești și talentată.
Mulțumesc !
Tu spui asta, și e foarte amabil din partea ta, dar...
Mă întreb dacă nu cumva m-a preocupat foarte tare ce nu trebuie.
Am vrut să fiu scriitoare fiindcă îmi doream să schimb un pic lumea, dar...
Dacă ce am făcut până acum
a schimbat-o mai mult decât dacă aș fi fost scriitoare ?
Te referi la profesorat ?
- E ceva foarte puternic. - Sunt de aceeași părere.
- Aș putea să mă duc la toaletă ? - Sigur. E pe coridor.
Credeați că am dispărut ?
Am revenit. În formă mai bună ca oricând.
Da, poate că am început să mă întreb
dacă nu cumva abuzez de puterea mea considerabilă,
când mi-am dat seama că voi sunteți cei care fac asta, nu eu.
Eu nu vă sunt părinte, profesor sau prieten.
Vă sunt oglindă.
Vi-i arăt pe părinții voștri răi,
profesorii absenți, prietenii rătăciți.
Dar dacă acest moment de reflecție mi-a revelat ceva
e că aceasta nu e o platformă pe care să vorbiți voi.
De-acum, dezactivez comentariile.
Vocea mea e singura pe care trebuie s-o ascultați,
fiindcă, dacă ați fi mai buni unii cu alții, mai sinceri,
dacă ați avea conversații față în față,
n-ați avea nevoie de mine. Dar voi nu faceți asta.
Voi aduceți un pistol la școală. Vă înșelați iubitul.
Vă ascundeți după telefoanele voastre.
Așa că rămâneți cu masca pe față tot anul, dacă vreți.
Dar eu voi fi aici, ținând cont de tot ce faceți, cerându-vă socoteală,
reflectând ce refuzați să vedeți, dar e chiar în fața voastră.
Nick, ți-e foame ? Știu un bufet bun în apropiere.
Tot ce a postat vreodată Gossip Girl a dispărut !
Ce înseamnă asta ?
- Că întoarcem foaia. - Sper.
Dră Hope...
Mama dv. o să fie bine. E trează, dar puțin amețită.
- Mulțumesc din suflet, doctore. - Dar trebuie să vă previn.
Recuperarea va fi lungă și grea.
Înțeleg.
Nu plec nicăieri.
Subtitrare: Retail